徐调元，字尔赞，南直隶常州府无钖县人，明朝政治人物。
生平.崇祯十年（1637年）丁丑科进士，授黄冈知县。时流贼势方炽，城中无兵，调元募壮勇固守，贼攻围一月遁去。官捕得盗三百余人，调元鞠之，皆被贼者，无所得食，故相聚行劫。请于抚按，诛其奸淫杀人者，而释其馀。父丧归，起补金华县。东阳县诸生许都作乱，所在应之，都以宣大故帅房大成为谋主。调元探其潜至城下，邀与计事，迎之别馆。大成不疑，明日议事府治，立缚大成斩以徇。贼众掩至，城守固，遂四散剽掠。乃率诸将夹击之，一鼓破贼，荡其巢穴，赦其妻子